**ŽIVLJENJE V KARANTENI**

1. prizor

(V šoli.)

UČITELJ: Tako učenci, danes ste za nekaj časa zadnjič v šoli, saj veste, da razsaja korona virus in samo tako ga bomo lahko premagali. Snov boste dobivali po e-pošti in v spletnih učilnicah. Vse bo lepo razloženo.

UČENCI (Veselo.): Jes, toooo! Podaljšane počitnice, končnoo!

UČITELJ: Pa da ne boste mislili, da so to počitnice, to je pouk, samo ne v šoli, ampak doma, je jasno?

UČENCI (Neprepričljivo.): Ja, ja, saj vemo…

UČITELJ: Okej. Bodite zdravi in upam, da se kmalu vidimo.

1. prizor - PRIČAKOVANJA UČENCEV

(Pred šolo.)

UČENEC 1: Ej, daj gremo jutri na igrišče malo fuzbal pa to špilat, ker itak - kaj, za tisto šolo nobeden ne bo vedel, če delamo, ali pa ne delamo.

UČENEC 2: Ja, ja, itak! Oni zdaj mislijo, da bom jaz doma delal, pa ne vem kaj še vse! Phhh, naj si mislijo! Saj bo to itak kmalu minilo.

UČENEC 3: Ja, ajde, daj, jutri ob desetih na igrišču, pa denar imejta sabo, bomo šli še na eno kosilo tam v picerijo.

UČENEC 1: Ajde!!

UČENEC 2: Ok, br`t!!

UČENEC 3: Ok, ajde, daj, se vidimo jutri.

1. prizor - PRIČAKOVANJA UČENK

(Pred šolo.)

UČENKA 1 : Ej, Maja, daj prideš ti k meni danes prespat, bomo filme gledale, pa jedle. Pa v šoping bomo šle malo pogledat.

UČENKA 2: Ja, valda! Jaz itak za šolo ne bom nič delala, saj ne bodo vedli. Ja, itak da pridem, samo domov grem po oblačila, pa pridem, OK?

UČENKA 1: OK, OK, ti kar pridi, kadar `češ.

UČENKA 2: Okej, ajde, se vidimo!

UČENKA 1: Adijo!

1. prizor - REALNOST UČENCI

UČENEC 1 (Gleda oddajo 24 ur.)

TV: Iz vlade so sporočili, da se od danes naprej med sabo ne smemo družiti v večjem številu. Zadrževanje na javnih mestih bo kaznovano. Vsi gostinski obrati bodo zaprti, …

UČENEC 1 (Kliče Učenca 2.): Ej, si slišal po televiziji, da se ne smemo družiti, pa v gostilne ne smemo hoditi!? Joooou!

UČENEC 2: Ja, pravkar gledam. Pa kaj je s temi, kaj oni mislijo, da bom jaz cele dneve notri v hiši ali kaj!? Joooo!

UČENEC 1: (Užaljeno.) Mislim, da ne bo nič z našim igriščem. Daj še unemu sporoč`, da se ne morem dobit, prav?

UČENEC 2: OK, OK mu bom sporočil. Daj, se bomo pa po telefonu slišali, ker itak ne bomo imeli nič za delati, ker tudi, če bo kaj za šolo, bo po mojem malo.

UČENEC 1: Ja, ja, itak! Ajde bok, se slišimo.

UČENEC 2: OK, ajde čau!

1. prizor

(Naslednji dan se učenci »utapljajo« v zvezkih, ker je toliko snovi.)

1. prizor - REALNOST UČENK

UČENKA 1 (Gleda televizijo.)

TV: Prav tako so nam iz vlade sporočili, da ne bomo smeli hoditi v sosednje občine, v trgovino bomo morali z rokavicami in masko, med osebami mora biti vsaj meter in pol razmika, …

UČENKA 1 (Telefonira Učenki 2): Ej, si slišala, kaj so rekli po televiziji?

UČENKA 2: Ja, sem. Pa kaj jim ni jasno!!! Zdaj pa ne morem priti k tebi, ker si v drugi občini! Pa ne bom jaz v trgovino hodila z maskami pa rokavicami - to mi bo cel mejkap uničilo! Pa kaj je z njimi!? Joooo!

UČENKA 1: Ja, `nda! Kako se bomo me zdaj družile? Zgleda, da se bomo lahko samo prek telefona pogovarjale. Ampak k sreči bo to hitro minilo.

UČENKA 2: Ja, saj! 14 dni, potem bo pa konec tega. Ja, ja, itak - po telefonu se bomo pogovarjale, ja, ker itak za šolo ne bo treba nič delati.

UČENKA 1: Ja! Pa v bistvu je zdaj dobro, ker bomo lahko za valeto vse pripravljali pa to. Joooo, komaj čakam valeto!

UČENKA 2: Ja, jaz tudi! OK, ajde, daj, se slišimo. Adijo!

1. prizor

(Učenci po mailu dobijo obvestilo, da bodo imeli spletno srečanje.)

(Na srečanju.)

UČITELJ: Pozdravljeni! Zbrali smo se, da vam povem, da valeta po vsej verjetnosti odpade in da se danes vidimo zadnjič.

UČENCI (Žalostni in jezni.): Neeeee, nooo, zakaaaj!?

KONEC

Avtorica: Ema Švirt, 9. a

Mentorica: Barbara P. Plevanč